section_heading: Akvizicije
paragraph_text: Hrvatski Telekom i Zagrebačka banka potpisali su 2013. godine zajednički sporazum u predstečajnoj nagodbi za preuzimanje upravljanjem fiksnim telekom operaterom Optima Telekomom stoji u novom planu objavljenom na Zagrebačkoj burzi. S obzirom na udjel koji Hrvatski Telekom može steći konverzijom svojih tražbina u temeljni kapital Optima Telekoma predlaže zasnivanje strateškog partnerstva koje implicira očekivanje da će Zagrebačka banka (kao najveći vjerovnik i prema prijedlogu budući najveći pojedinačni dioničar) prihvatiti prepuštanje Hrvatskom Telekomu svoja buduća upravljačka prava. Time bi HT stekao prevladavajući utjecaj i kontrolu u Optima Telekomu, međutim pretpostavka predloženog plana restrukturiranja je zasnivanje i postojanje ugovornog odnosa između ZABA-e i HT-a, koji će omogućiti strateško partnerstvo Društva i HT-a, a što je podložno ishođenju odobrenja AZTN-a. Optima Telekom je 2021. prodan Telemachu Hrvatska. <ref>